嚴真
作者：宋京
朝代：宋

paragraphs: 君不得莊遵賣卜成都市，市中仙隱無人值。
百錢度日復何求，猶有沉真見文字。
不因問着牛女星，下士安能知姓名。
雲中雞犬拔家去，舊宅寂寞秋蕪平。
榰機石在年年長，藥鼎空留閉黄壤。
前時發掘篆籀新，明水神丹光滉瀁。
金雁橋邊臺觀存，神仙遺事渺難論。
安從師先生爲我卜，俗骨庶可遺天閽。